**reciclabil**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu știu nimic despre mine

ochii caută trup și mâinile caută sens

atunci când modelează albastrul

gândul transmite privirii un eres

pipăit de mulțime

rotunjit în minți iscusite

trage după sine oglinda

străinul scârbit

sculptează lutul rămas

după marea implozie

atingem spărtura din zid

cât de mult aer să fim?

dacă ne respirăm existența?

copilul cu sapca întoarsă

ne privește cum învârtim

plictisiți

pălăriile pe degete

dinții se macină intre ei

fără să lase urme de sânge

decolorat înspre margini

cerul se face sul

reciclat

naște o nouă copertă